SGC เตรียมกางแผนธุรกิจปี 66 คาดยีลด์สินเชื่อ 17%
SGC เงินเต็มกระเป๋า พร้อมดันพอร์ต “รถทำเงิน” เตรียมประกาศแผนปี 66 เป้ายีลด์สินเชื่อเฉลี่ย 17%
SGC เงินเต็มกระเป๋า พร้อมดันพอร์ต “รถทำเงิน” เตรียมประกาศแผนปี 66 เป้ายีลด์สินเชื่อเฉลี่ย 17%
15 ธ.ค. 2565

บริษัท เอสจี แคปปิตอล จำกัด (มหาชน) หรือ SGC หนึ่งในผู้นำด้านสินเชื่อชั้นนำของประเทศ พร้อมเคลื่อนทัพทีมงาน บุกตลาดสินเชื่อปี 66 รับเศรษฐกิจฟื้น ชูสินเชื่อที่มีทะเบียนรถเป็นประกัน ภายใต้แบรนด์ “รถทำเงิน” เป็นดาวรุ่งพุ่งแรง ด้านทีมบริหารลุยบุกตลาดทุกภูมิภาค และอยู่ระหว่างทำแผนปี 2566 เตรียมเคาะเป้าหมายและวิสัยทัศน์เติบโตแบบไม่มีพัก ส่วนยีลด์สินเชื่อคาดเฉลี่ยอยู่ที่ 17%
นางสาวบุษบา กุลศิริธรรม กรรมการผู้จัดการ SGC เปิดเผยว่า หลังจากบริษัทฯ ประสบความสำเร็จในการเข้ามาระดมทุนจดทะเบียนในตลาดหลักทรัพย์แห่งประเทศไทย (SET) ทำให้มีความพร้อมในเรื่องฐานทุน สำหรับขยายการเติบโตมุ่งสู่เป้าหมายพอร์ตสินเชื่อแตะระดับ 50,000 ล้านบาท ภายในปี 2569 ขณะที่ปีนี้ SGC ตั้งเป้าพอร์ตสินเชื่อแตะระดับ 15,000 ล้านบาท โดยบริษัทฯ ก็สามารถทำผลงานได้ทะลุเป้า มีพอร์ต ณ งวด 9 เดือนแรกมูลค่า 15,102 ล้านบาท